Број: 02/4.01-13-011-104-1/18

Датум: 05.02.2018 године

На основу члана 48. став 1. Пословника Народне скупштине Републике Српске („Службени гласник Републике Српске“, број 31/11 и 34/17), Одбор за праћење стања у области пензијско- инвалидског осугурања подноси Скупштини сљедећи

***И З В Ј Е Ш Т А Ј***

***о разматрању Приједлога закона о измјенама и допунама Закона о Пензијском резервном фонду Републике Српске***

Одбор за праћење стања у области пензијско-инвалидског осигурања, на својој 21. сједници, одржаној 05.02.2018. године, је разматрао **Приједлог закона о измјенама и допунама Закона о Пензијском резервном фонду Републике Српске**.

Сједници су присуствовали: Илија Стеванчевић предсједник Одбора, Вељко Марић, Ненад Кузмић, Раде Ракуљ и Слободан Брдар, чланови Одбора.

Одсутни су били: Здравко Крсмановић, замјеник, Бранко Бутулија, Ненад Стевандић, чланови.

Образложење Приједлога закона о измјенама и допунама Закона о Пензијском резервном фонду Републике Српске поднијела је Сњежана Рудић, представница Министарства финансија.

Након проведене расправе чланови Одбора су једногласно заузели став, да се поменути Приједлог разматра на 23. редовној сједници Народне скупштине Републике Српске.

На основу члана 48. став 1. и 5. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

***Илија Стеванчевић***